Calamari met pistou
JY LEES NOU Calamari met pistou
In die suide van Frankryk sal jy altyd Seiches à la Plancha op die spyskaart kry. In Afrikaans is dit inkvis, maar ek wys jou die resep met calamari. Sit dit voor met rysslaai en pistou, wat byna soos Italiaanse pesto is.
In die suide van Frankryk sal jy altyd Seiches à la Plancha op die spyskaart kry. In Afrikaans is dit inkvis, maar ek wys jou die resep mat calamari. Sit dit voor met rysslaai en pistou, wat byna soos Italiaanse pesto is.
Braaityd: 10 minute
500 g calamari-buise en -tentakels, skoongemaak
skil en sap van ’n suurlemoen
500 g pasta-rys, gekook volgens pakkieaanwysings
80 g pers slaai-sprietuie, diagonaal gesny
250 g gevriesde ertjies, afgespoel met kookwater
200 g fetakaas, gekrummel
100 g suikerertjies (sugar snap peas)
hand vol kruisement, fyngekap
30 g ertjiespruite (pea shoots)
sap van ’n suurlemoen
2 hande vol vars koljander
Verhit ’n pan met olyfolie tot baie warm, voeg calamari by en braai tot bruin en gaar. Geur met sout en peper, en skil en sap van suurlemoen. Vir die rysslaai, meng die rys, sprietuie, ertjies, fetakaas, suikerertjies, kruisement en ertjiespruite. Maak slaaisous: Meng olyfolie, heuning en suurlemoensap, en geur met sout en peper. Gooi slaaisous oor die rys en meng goed deur. Gebruik ’n voedselverwerker om die pistou te maak: Meng die knoffel, koljander en olyfolie goed saam. Geur met sout en peper. Sit voor met calamari en rys-slaai.